CELEX: 32016D1633
Language: el
Date: 2016-07-26 00:00:00
Title: Απόφαση (ΚΕΠΠΑ) 2016/1633 της Επιτροπής Πολιτικής και Ασφάλειας, της 26ης Ιουλίου 2016, για τον διορισμό του αρχηγού της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (EUCAP NESTOR/1/2016)

10.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 243/8
            
         ΑΠΌΦΑΣΗ (ΚΕΠΠΑ) 2016/1633 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 26ης Ιουλίου 2016
   για τον διορισμό του αρχηγού της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (EUCAP NESTOR/1/2016)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
   Έχοντας υπόψη την απόφαση 2012/389/ΚΕΠΠΑ του Συμβουλίου, της 16ης Ιουλίου 2012, για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (1), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 της απόφασης 2012/389/ΚΕΠΠΑ, η Επιτροπή Πολιτικής και Ασφάλειας («ΕΠΑ») εξουσιοδοτείται, σύμφωνα με το άρθρο 38 τρίτο εδάφιο της Συνθήκης, να λαμβάνει τις σχετικές αποφάσεις για τους σκοπούς της άσκησης του πολιτικού ελέγχου και της στρατηγικής διεύθυνσης της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR), συμπεριλαμβανομένης της απόφασης για τον διορισμό του αρχηγού της αποστολής.
            
         
               (2)
            
            
               Στις 17 Ιουλίου 2012 η ΕΠΑ εξέδωσε την απόφαση EUCAP NESTOR/1/2012 (2) για τον διορισμό του κ. Jacques LAUNAY ως αρχηγού της EUCAP NESTOR από τις 17 Ιουλίου 2012.
            
         
               (3)
            
            
               Στις 23 Ιουλίου 2013 η ΕΠΑ εξέδωσε την απόφαση EUCAP NESTOR/3/2013 (3) για τον διορισμό του κ. Etienne DE MONTAIGNE DE PONCINS ως αρχηγού της EUCAP NESTOR από τις 16 Ιουλίου 2013 έως τις 15 Ιουλίου 2014.
            
         
               (4)
            
            
               Στις 24 Ιουλίου 2014 η ΕΠΑ εξέδωσε την απόφαση EUCAP NESTOR/1/2014 (4) για την παράταση της θητείας του κ. Etienne DE MONTAIGNE DE PONCINS ως αρχηγού της αποστολής της EUCAP NESTOR έως τις 15 Ιουλίου 2015.
            
         
               (5)
            
            
               Στις 22 Ιουλίου 2016 η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε το διορισμό της κ. Maria-Cristina STEPANESCU, ως αρχηγού της αποστολής EUCAP NESTOR από 1ης Σεπτεμβρίου 2016 έως 12 Δεκεμβρίου 2016,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Maria-Cristina STEPANESCU διορίζεται ως αρχηγός της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) από 1ης Σεπτεμβρίου 2016 έως 12 Δεκεμβρίου 2016.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 26 Ιουλίου 2016.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 187 της 17.7.2012, σ. 40.
   
      (2)  Απόφαση 2012/426/ΚΕΠΠΑ της Επιτροπής Πολιτικής και Ασφάλειας, της 17ης Ιουλίου 2012, σχετικά με τον διορισμό του αρχηγού αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR/1/2012) (ΕΕ L 198 της 25.7.2012, σ. 16).
   
      (3)  Απόφαση 2013/400/ΚΕΠΠΑ της Επιτροπής Πολιτικής και Ασφάλειας, της 23ης Ιουλίου 2013, σχετικά με τον διορισμό του αρχηγού της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR/3/2013) (ΕΕ L 202 της 27.7.2013, σ. 23).
   
      (4)  Απόφαση 2014/642/ΚΕΠΠΑ της Επιτροπής Πολιτικής και Ασφάλειας, της 24ης Ιουλίου 2014, για την παράταση της θητείας του αρχηγού αποστολής της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR/1/2014) (ΕΕ L 267 της 6.9.2014, σ. 4).